John Graham Chambers

Athletwr o Gymru oedd John Graham Chambers (12 Chwefror 1843 – 4 Mawrth 1883). Cyflawnodd nifer o orchestion yn y byd chwaraeon yn ystod ei fywyd.

Rhwyfodd i Gaergrawnt, sefydlodd chwaraeon rhyng-golegol, hyfforddodd bedwar criw buddugol y Ras Gychod, dyfeisiodd Rheolau Queensberry, llwyfannodd Rownd Derfynol y Cwpan a Regatta Thames, sefydlodd bencampwriaethau ar gyfer biliards, bocsio, seiclo, reslo ac athletau. Rhwyfod wrth ochr Matthew Webb wrth iddo nofio'r Sianel a golygodd bapur newydd cenedlaethol.

 Bywyd cynnar 
bawd| Plas Llanelli, man geni Chambers
Ganed Chambers yn Mhlas Llanelli yn nhref Llanelli, Sir Gaerfyrddin, Cymru. Roedd yn fabi i William Chambers, tirfeddiannwr Cymreig o'r teulu Chambers. Addysgwyd ef yn Eton a Choleg y Drindod, Caergrawnt, lle y graddiodd yn BA, enillodd y Colquhoun Sculls a daeth yn Llywydd Clwb Cychod y Brifysgol.

 Gyrfa 
Cyfundrefnodd Chambers y “Rheolau Marcwis Queensberry”, yr hyn y mae bocsio modern yn seiliedig arnynt. Yn 1867, sefydlodd y rheolau, sy'n cynnwys y defnydd gofynnol o fenig bocsio, y cyfrif i ddeg a rowndiau tri munud. Mae'n aelod o'r International Boxing Hall of Fame.

Bu hefyd yn gatalydd yn sefydlu athletau amatur ym Mhrydain, wedi iddo sefydlu'r Amateur Athletic Club yn 1866, a bu'n bresennol pan ffurfiwyd y Gymdeithas Athletau Amatur yn 1880.

Rhwyfodd Chambers ddwywaith hefyd yn y Ras Gychod dros Gaergrawnt ym 1862 a 1863, gan golli’r ddau dro, a hyfforddi chwe chriw Light Blues ym 1865-66, unwaith eto wedi ei trechu. O 1871-74 hyfforddodd Caergrawnt pan gafwyd pedair buddugoliaeth ar ôl ei gilydd, gan gynnwys y gyntaf ar seddau llithro yn 1873.

 Bywyd diweddarach 
Bu farw Chambers, yn 40 oed, yn 10 Wetherby Terrace, Earls Court, Llundain ar 4 Mawrth 1883 ac mae wedi'i gladdu ym Mynwent Brompton.

 Cyfeiriadau 

Dolenni allanol
 Gymunedol Llanelli – John Graham Chambers Plas Llanelli

Categori:Genedigaethau 1843
Categori:Marwolaethau 1883
Categori:Athletwyr o Gymru
Categori:Paffwyr o Gymru
Categori:Hen Etoniaid
Categori:Pobl o Lanelli